**H O T Ă R Â R E**

**privind** **aprobarea unor măsuri referitoare la organizarea și**

**funcționarea societății Univers T S.A.**

Consiliul Judeţean Cluj întrunit în şedinţă ordinară;

Având în vedere Proiectul de hotărâre înregistrat cu nr. 16 din 27.01.2022 privind aprobarea unor măsuri referitoare la organizarea și funcționarea societății Univers T S.A., propus de Președintele Consiliului Județean Cluj, domnul Alin Tișe, care este însoţit de Referatul de aprobare cu nr. 975 din 10.01.2022; Raportul de specialitate întocmit de compartimentul de resort din cadrul aparatului de specialitate al Consiliului Judeţean Cluj cu nr. 1021/10.01.2022 şi Avizul cu nr. 975 din 3.02.2022 adoptat de Comisia de specialitate nr. 4, în conformitate cu art. 182 alin. (4) coroborat cu art. 136 din Ordonanța de urgență a Guvernului nr. 57/2019 privind Codul administrativ, cu modificările și completările ulterioare;

Luând în considerare dispozițiile art. 123 – 140 și ale art. 142 -156 din Regulamentul de organizare şi funcţionare a Consiliului Judeţean Cluj, aprobat prin Hotărârea Consiliului Judeţean Cluj nr. 170/2020;

În conformitate cu prevederile:

* art. 173 alin. (2) lit. d) din Ordonanța de urgență a Guvernului nr. 57/2019 privind Codul administrativ, cu modificările și completările ulterioare;
* art. 64^1 din Ordonanţa de urgenţă a Guvernului nr. 109/2011 privind guvernanţa corporativă a întreprinderilor publice, aprobată prin Legea nr. 111/2016, cu modificările şi completările ulterioare;
* Hotărârii Consiliului Județean Cluj nr. 145/2021 privind aprobarea unor măsuri referitoare la organizarea și funcționarea societății Univers T S.A.;

În temeiul competențelor stabilite prin art. 182 alin. (1) și art. 196 alin. (1) lit. a) din Ordonanța de urgență a Guvernului nr. 57/2019 privind Codul administrativ, cu modificările și completările ulterioare;

**hotărăşte:**

**Art. 1. (1)** Se aprobă prelungirea contractelor de mandat pentru următorii administratori neexecutivi provizorii: domnul Vaman Daniel, domnul Ilieș Vasile, domnul Varodi Ioan, domnul Pulbere Liviu, domnul Ghițea Gabriel, doamna Nagy Ildikó și domnul Iancu Dănuț din cadrul Consiliului de administrație al societății Univers T S.A., începând cu data de 18.02.2022 până la finalizarea procedurii de selecție.

**(2)** Persoanele nominalizate la alin. (1) încheie cu Consiliul Județean Cluj acte adiționale, conform modelului cuprins în **anexa** care face parte integrantă din prezenta hotărâre.

**(3)** Se mandatează domnul Alin Tișe, Președintele Consiliului Județean Cluj, să semneze, în numele și pentru Consiliul Județean Cluj, actele adiționale la contractele de mandat precizate la alin. (2).

**Art. 2.** Cu punerea în aplicare a prevederilor prezentei hotărâri se încredinţează Preşedintele Consiliului Judeţean Cluj, prin Direcţia Generală Buget-Finanțe, Resurse Umane, precum și societatea Univers T S.A.

**Art. 3.** Prezenta hotărâre se comunică Direcţiei Generale Buget-Finanțe, Resurse Umane; societății Univers T S.A.; persoanelor nominalizate la art. 1 alin. (1), precum și Prefectului Județului Cluj și se aduce la cunoştinţă publică prin afișare la sediul Consiliului Județean Cluj şi prin postare pe pagina de internet ”[www.cjcluj.ro](http://www.cjcluj.ro)”.

 **Contrasemnează:**

 **PREŞEDINTE,**  **SECRETAR GENERAL AL JUDEŢULUI,**

 **Alin Tișe Simona Gaci**

**Nr. 18 din 10 februarie 2022**

*Prezenta hotărâre a fost adoptată cu 32 de voturi “pentru”, fiind astfel respectate prevederile legale privind majoritatea de voturi necesară.*